Jerry Gana

**Jerry Gana**, masani ne dan kasar Najeriya ne, dan siyasa kuma wanda ya taba zama dan majalisar dattawa a tarayyar Najeriya a shekarar 1983 sannan kuma darakta a hukumar kula da abinci, hanyoyi da ababen more rayuwa (DFRRI). Ya kasance daraktan kungiyar Mass Mobilisation for Social Justice and Economic farfadowar da tattalin arzikin kasa, wanda aka fi sani da MAMSER a karkashin Ibrahim Babangida,  sannan ministan noma da albarkatun kasa, a gwamnatin wucin gadi ta kasa karkashin Ernest Shonekan .  Daga baya ya zama ministan yada labarai da al'adu a karkashin Janar Sani Abacha, sannan ya zama ministan kamfanoni da hada kai a Afirka karkashin Olusegun Obasanjo sannan ya zama ministan yada labarai da wayar da kan jama'a na kasa. Ya kuma kasance mai ba Olusegun Obasanjo shawara kan harkokin siyasa, kafin ya bayyana shirin tsayawa takarar shugaban kasa a watan Yunin shekara ta 2006.

## Haihuwa da Karatu

An haifi Gana a ranar 30 ga watan Nuwamba shekara ta alif 1945 a Busu kusa da Bida, cikin Jihar Neja.  Ya samu takardar shedar Makarantun Afirka ta Yamma daga Kwalejin Gwamnati da ke Bida a shekarar 1964, sannan ya wuce Makarantar Sakandare ta Okene don kammala karatun Sakandare (HSC) daga shekara ta alif 1965 zuwa 1966, inda ya samu matsayin mafi kyawun sakamako a shekarar 1967. Gana ya wuce Jami’ar Ahmadu Bello (ABU) da ke Zariya kuma ya kammala a shekarar 1970 da digirin BA (Hons) a fannin Geography. Daga nan ya halarci Kwalejin Kings na Jami'ar Aberdeen, Scotland, don Koyarwar M.Sc a Tsare-tsaren Albarkatun Karkara, inda yayi  PhD a Fannin Kasuwa da Ci gaban Karkara a shekarar 1974. Ya samu takardar shedar ilimi a jami'ar Landan sannan ya koyar a Ahmadu Bello University, Zaria daga shekara ta alif 1974 zuwa 1986, ya kai matsayin Farfesa a shekarar 1985.  

Ya kasance Pro-Chancellor na Jami'ar Legas har zuwa shekarar 2017 

## Siyasa
An zabe shi Sanata a shekarar 1983, inda yayi aiki na dan lokaci har zuwa juyin mulkin da sojoji suka yi wa Janar Muhammadu Buhari kan karagar mulki. An nada shi shugaban kungiyar Mass Mobilisation for Social and Economic Recovery a zamanin gwamnatin Janar Ibrahim Babangida . Daga nan ya zama ministan noma da albarkatun kasa, yada labarai da al'adu, hadin gwiwa da hada kai a Afirka da kuma na yada labarai da wayar da kan jama'a.  

Gana ya tsaya takarar shugaban kasa a shekarar 1992 a jam'iyyar Social Democratic Party.

## Jamhuriya ta hudu
Gana ya kasance sakataren jam’iyyar PDP na kasa a shekarar 1998.  A watan Yunin shekarar 2001 ne shugaban kasa Olusegun Obasanjo ya nada Gana ministan hadin gwiwa da hadin kai a Afirka. A watan Janairun shekarar 2001, Obasanjo ya sake nada majalisar ministocinsa. A cikin sabuwar majalisar da aka sanar a watan Fabrairun shekarar 2001 Gana ya kasance ministan yada labarai. Gana kuma ya kasance sakataren kwamitin amintattu na PDP. Gana yayi murabus a watan Yulin shekarar 2006 a matsayin mai ba shugaban kasa shawara na musamman Olusegun Obasanjo, kuma a watan Agustan shekarar 2006 ya bayyana cewa zai tsaya takara a karkashin jam'iyyar PDP a zaben shugaban kasa na shekarar 2007. 

A shekarar 2018 Gana ya bayyana cewa zai tsaya takara a matsayin dan takarar shugaban kasa na jam’iyyar Social Democratic Party (SDP) a zaben Shekarar 2019.

## Manazarta